22. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ  ΚΥΒΕΡΝΗΣΕΩΣ  Αριθ.Φ.Υ.00017/6/61  της 17/18 Φεβρ. 1961 (ΦΕΚ Β' 57) Περί καθορισμού τρόπου συνεδριάσεων του παρά τη Γενική Γραμματεία Αθλητισμού Γνωμοδοτικού Συμβουλίου. Έχοντες υπ' όψιν 1)τας διατάξεις της παρ. 7 του άρθρ. 5 του υπ' αριθ. 3769/57 Ν.Δ/τος «περί λήψεως μέτρων δια την οργάνωσιν του Εξωσχολικού Αθλητισμού» και 2)την υπ' αριθ. 30991 της 16.1.1959 απόφασιν του Προέδρου της Κυβερνήσεως, αποφασίζομεν: Το παρά τη Γενική Γραμματεία Αθλητισμού Γνωμοδοτικόν Συμβούλιον συνεδριάζει εν τοις γραφείοις αυτής, τακτικώς μεν εντός του πρώτου δεκαημέρου εκάστου μηνός, εκτάκτως δε οσάκις ο Υφυπουργός Προεδρίας Κυβερνήσεως ήθελε κρίνει ότι υφίσταται ανάγκη προς εξέτασιν επειγούσης φύσεως θεμάτων, οπότε ο Πρόεδρος του Συμβουλίου οφείλει να συγκαλέση τούτο εντός τετραημέρου από της λήψεως σχετικής εγγράφου εντολής του Υφυπουργού. «Ο Πρόεδρος του Γνωμοδοτικού Συμβουλίου, τούτου δε απόντος, ελλείποντος ή κωλυομένου ο αναπληρών αυτόν Αντιπρόεδρος, εν ελλείψει δε, κωλύματι ή απουσία του Αντιπροέδρου ο ανώτερος κατά βαθμόν των μετεχόντων του Συμβουλίου δημοσίων υπαλλήλων και επί ισοβάθμων ο αρχαιότερος καταρτίζει, εις πάσαν περίπτωσιν συγκλήσεως του Συμβουλίου την ημερησίαν διάταξιν των θεμάτων, την οποίαν υποβάλλει προς έγκρισιν εις τον Υφυπουργόν Προεδρίας Κυβερνήσεως, εισηγούμενος άμα επ' αυτών μεριμνά δε δια την γνωστοποίησιν εις τα μέλη τόσον της προσκλήσεως εις συνεδρίασιν όσον και της Σελ 646,10(γ)   ημερησίας διατάξεως αυτής, αποστελλομένης δύο τουλάχιστον ημέρας προ της ορισθείσης δια την συνεδρίασιν. Η β' παράγραφος αντικατεστάθη ως άνω δια της υπ' αριθ. 00017/43/61/1961 Αποφ. Υπ. Προεδρίας Κυβ/σεως, κατωτ. αριθ. 24. Ο Πρόεδρος του Συμβουλίου ή ο αναπληρών αυτόν δύναται να καλή εις τας συνεδριάσεις αυτού, άνευ δικαιώματος ψήφου, και έτερα πρόσωπα δυνάμενα ως εκ της ειδικότητός των ή της πείρας των να υποβοηθήσωσι το έργον του Συμβουλίου. Προς διευκόλυνσιν του έργου του και μελέτην ή επεξεργασίαν ειδικών θεμάτων δύναται το Συμβούλιον να συγκροτή υποεπιτροπάς εκ μελών αυτού επικουρουμένων κατά τας περιστάσεις δι' υπαλλήλων της Γενικής Γραμματείας ή άλλων ειδικών προσώπων, αίτινες και εισηγούνται αυτώ προς ληψιν παρ' αυτού τελικής αποφάσεως. Των συνεδριάσεων του Γνωμοδοτικού Συμβουλίου τηρούνται, επιμελεία και ευθύνη του Γραμματέως αυτού, πρακτικά εν ειδικώ βιβλίω υπογραφόμενα υπό των παραστάντων κατά την συνεδρίασιν Προέδρου και μελών αυτού ως και του Γραμματέα. Τα πρακτικά του Συμβουλίου κυρουνται υπ' αυτού εις την αμέσως προσεχή συνεδρίασιν αυτού, δύναται όμως το Συμβούλιον και προ της επικυρώσεώς των να εξουσιοδοτή τον Πρόεδρον αυτού όπως προβαίνη εις εκτέλεσιν των αποφασισθέντων. Ο Γραμματεύς του Συμβουλίου επικυροί δια της υπογραφής του και της σφραγίδος της Υπηρεσίας τα εντολή του Προέδρου εκδιδόμενα αντίγραφα των Πρακτικών, μεριμνά δε δια την ανελλιπή υπογραφήν του βιβλίου πρακτικών υπό των παραστάντων εις την συνεδρίασιν μελών αυτού. Από της δημοσιεύσεως της παρούσης δια της Εφημερίδος της Κυβερνήσεως καταργείται πάσα προγενεστέρα απόφασις αναφερομένη εις τον καθορισμόν τρόπου συνεδριάσεων του παρά τη Γενική Γραμματεία Αθλητισμού συσταθέντος Γνωμοδοτικού Συμβουλίου. Η παρούσα δημοσιευθήτω δια της Εφημερίδος της Κυβερνήσεως. 114 32.Η.δ.22 Εξωσχολική Σωματική Αγωγή 32.Η.δ.22 Εξωσχολική Σωματική Αγωγή 